GST इंटेलीजेंस ने इत्र कारोबारी पीयूष जैन को गिरफ्तार किया, करीब 200 करोड़ रुपए का कैश मिला
GST इंटेलीजेंस ने कानपुर और कन्नौज के इत्र कारोबारी पीयूष जैन को गिरफ्तार कर लिया गया है। जानकारी के मुताबिक, जीएसटी इंटेलिजेंस ने इत्र कारोबारी पीयूष जैन को कानपुर से गिरफ्तार किया है।
लखनऊ: GST इंटेलीजेंस ने कानपुर और कन्नौज के इत्र कारोबारी पीयूष जैन को गिरफ्तार कर लिया गया है। जानकारी के मुताबिक, जीएसटी इंटेलिजेंस ने इत्र कारोबारी पीयूष जैन को कानपुर से गिरफ्तार किया है। इत्र कारोबारी पीयूष जैन को टैक्स चोरी के आरोप में सीजीएसटी एक्ट की धारा 69 के तहत गिरफ्तार किया गया है। अब तक की छापेमारी के दौरान इत्र कारोबारी पीयूष जैन के पास से करीब 190 करोड़ कैश और जूलरी बरामद की गई है। आज भी उनके कन्नौत स्थित 3 घरों पर घर छापेमारी जारी है, जिसमें भारी मात्रा में कैश बरामद किया गया। माना जा रहा है कि अभी इस मामले में कई और खुलासे हो सकते हैं। बता दें कि, पीयूष जैन के दोनों बेेटे पहले से ही हिरासत में हैं।जानकारी के मुताबिक, इत्र कारोबारी पीयूष जैन को सोमवार को कानपुर की कोर्ट में पेश किया जाएगा और सेंट्रल जीएसटी कोर्ट से पूछताछ के लिए रिमांड मांगेगी। कानपुर से मिले 180 करोड़ और कन्नौज से जिस तरह से लगातार पैसा और सोने-चांदी बरामद हो रहे हैं, उससे ये साफ है कि पीयूष जैन के पास से करीब 200 करोड़ रुपए से भी ज्यादा की रकम बरामद हो सकती है। ये देश में डायरेक्टर जनरल ऑफ जीएसटी इंटेलिजेंस (DGGI) की ओर से की गई अब तक की सबसे बड़ी कार्रवाई है। जानकारी के मुताबिक, कन्नौज स्थित इत्र कारोबारी पीयूष जैन के घर से नोटों से भरी प्लास्टिक की 8 बोरियां मिली हैं। इसके अलावा सोने की बिस्किट और चांदी भी बरामद हुए हैं, नोट गिनने की मशीनें लगाई गई हैं।डीजीजीआई (डायरेक्टर जनरल ऑफ जीएसटी इंटेलीजेंस) टीम लगातार पीयूष जैन के ठिकानों पर छापेमारी कर रही है। गुरुवार को जीएसटी इंटेलिजेंस महानिदेशालय यानी डीजीजीआई और आयकर विभाग की टीम ने कन्नौज के इत्र कारोबारी पीयूष जैन के कानपुर वाले घर पर छापा मारा था, इस दौरान अलमारियों में इतने पैसे मिले थे कि नोट गिनने की मशीनें बुलाई गईं, कुल 8 मशीनों के जरिए पैसे को गिना गया था।